Die verlorene Ehre der Katharina Blum (film)
<s>Die verlorelene Ehre der Katharina Blum () je zapadnonjemački igrani film snimljen 1975. godine u režiji Volkera Schlöndorffa i njegove tadašnje supruge Margarethe von Trotta, kojoj je to bio režijski debi.</s><s>Predstavlja adaptaciju istoimenog romana Heinricha Bölla, koji je također napisao scenarij te bio inspiriran tada aktualnim događajima u Zapadnoj Njemačkoj.</s><s>Naslovna protagonistica, čiji lik tumači Angela Winkler, je mlada domaćica koja provede noć sa muškarcem (čiji lik tumači Jürgen Prochnow) za koga se ispostavi da je radikalno lijevi terorist u bijegu te zbog toga bude privedena na policijsko ispitivanje.</s><s>Radnja prikazuje kako je policija pusti na slobodu, ali nakon toga bude izvrgnuta uznemiravanju od strane senzacionalističkih medija, a prije svega beskrupuloznog novinara (čiji lik tumači Dieter Laser) čiji će članci potaknuti lanac tragičnih događaja.</s>

<s>Die verlorene Ehre je izazvao veliku pažnju u zapadnonjemačkoj javnosti, potakavši rasprave o načinu na koji je tadašnje moderno demokratsko društvo trebalo reagirati na izazove lijevog terorizma, ali i o senzacionalizmu, medijskoj histeriji i pravima na privatnost.</s><s>Film je u međunarodnoj javnosti dobio uglavnom dobre kritike, dok je njegovo prikazivanje na državnoj televiziji ARD 1978. izazvalo proteste vodećih političara iz desničarske i tada opozicijske stranke CDU.</s><s>Schlöndorff je mnogo godina kasnije tvrdio da je njegov film predvidio način na koji će američki i vodeći zapadni mediji reagirati na napade 11. septembra, odnosno stvoriti histeriju koja je omogućila američku invaziju Iraka.</s>

<s>Godine 1984. je u SAD snimljen remake u obliku televizijskog filma pod naslovom The Lost Honor of Kathryn Beck.</s>

<s>Uloge 
 Angela Winkler – Katharina Blum
 Mario Adorf – Kommissar Beizmenne
 Dieter Laser – Werner Tötges
 Jürgen Prochnow – Ludwig Götten
 Heinz Bennent – Dr. Hubert Blorna
 Hannelore Hoger – Trude Blorna
 Rolf Becker – Staatsanwalt Hach
 Harald Kuhlmann – Moeding 
 Herbert Fux – Weninger 
 Regine Lutz – Else Woltersheim 
 Werner Eichhorn – Konrad Beiters 
Karl Heinz Vosgerau – Alois Sträubleder
Angelika Hillbrecht – Frau Pletzer 
Horatius Häberle – Staatsanwalt Dr. Korten 
Henry van Lyck – 'Scheich' Karl
Stephanie Thönnessen – Claudia Sterm 
Peter Franke – Dr. Heinen</s>

<s>Vanjske veze</s>

<s>Zapadnonjemački filmovi
Dramski filmovi
Politički filmovi</s>

